open-index/open-wikipedia-markdown huggingface dataset:
हवाई राजशाही

**हवाई राजशाही** (Kingdom of Hawaiʻi) की स्थापना सन् १७९५ में हवाई द्वीपसमूह के प्रमुख द्वीपों - हवाई, माउई, मोलोकाई, लनाई और ओआहु - के विलय से की गई। इसके स्थापक कमेहामेहा प्रथम थे। १८१० तक, जब काउआइ और निहाउ बिना लड़े इसमें शामिल हो गये, पूरा द्वीपसमूह इस राजशाही में संगठित हो चुका था। १७ जनवरी १८९३ में संयुक्त राज्य अमेरिका ने ज़बरदस्ती इसपर नियंत्रण कर लिया और राजशाही का अंत हो गया। कई मूल हवाईवी लोग आज भी अमेरिका में हुए इस विलय का विरोध करते हैं।

## इन्हें भी देखें
* कमेहामेहा प्रथम
* हवाई

## सन्दर्भ

श्रेणी:हवाई
परशुराम ठाकुर ब्रह्मवादी

**परशुराम ठाकुर ब्रह्मवादी** भारत के एक खोजी इतिहासकार, पुरातत्वविद एवं अंगिका भाषा के  विद्वान हैं।

परशुराम ठाकुर ने अपने चालीस वर्षों के ऐतिहासिक अनुसंधान कार्य के द्वारा विश्व इतिहास को एक नई दिशा प्रदान की है। भारतीय इतिहास कांग्रेस के सदस्य रह चुके ब्रह्मवादी के अनेकों ग्रंथ प्रकाशित हुए हैं जिनमे **सृष्टि का मूल इतिहास** , **अंगिका भाषा उद्भव और विकास**, **इतिहास को एक नई दिशा**, **प्राचीन बिहार की शिक्षा संस्कृति का इतिहास**, **मूल भाषा विज्ञान** , **आर्य संस्कृति का उद्भव विकास**, विक्रमशिला का इतिहास ,आर्यों का मूल क्षेत्र: अंगदेश , **मंदार : जहाँ से प्रकट हुई गंगा** आदि शामिल है। इन्होंने अपने शोध के द्वारा यह साबित किया है कि सृष्टि का आदि और मूल क्षेत्र अंगदेश ही है, जहाँ से सारी सभ्यता का उद्भव और विकास हुआ। इनके मान्यतानुसार आर्यों का मूल क्षेत्र अंगदेश ही था और यहीं से वो बाहर गये। भारतीय इतिहास कांग्रेस के ६१वें सेमिनार में इन्होनें भारत के प्रसिद्ध इतिहासकार प्रो० रामशरण शर्मा की मान्यताओं पर प्रश्नचिन्ह लगाते हुए सारे प्रमाण के साथ यह साबित किया कि आर्य अंगदेश के ही मूल निवासी थे और उनकी मूलभाषा अंगिका ही थी। ब्रह्मवादी की कुछ पुस्तकें लाईब्रेरी ऑफ कांग्रेस, अमेरिका में शामिल है।

## सन्दर्भ

श्रेणी:इतिहासकार
श्रेणी:जीवित लोग
श्रेणी:1948 में जन्मे लोग
खारी झील

एक **ख़ारी झील** या **लवणीय झील** ( या **saline lake**) चारों तरफ़ से जमीन से घिरा हुआ वो जलाशय होता है जिसके पानी में नमक/लवण या नमकीन पदार्थों की मात्रा (सान्द्रणता) ज्यादा होती है। इसके १ लीटर पानी में कम से कम तीन ग्राम नमक तक की मात्रा पाई जाती है। कुछ जगहों पर तो पानी में घुलनशील लवण की मात्रा समुद्री जल से भी ज्यादा पाई गयी है। ऐसी झीलों को *हाइपरसैलाइन लेक* या अति-खारी झील कहते हैं। एक क्षारीय खारी झील जिसमें कार्बोनेट की मात्रा ज्यादा होती है को सोडा झील भी कहा जाता है।

## विशेषताएँ
लवणीय झीलें तब बनती हैं जब झील में गिरने वाला जल अपने साथ नमक व खनिज पदार्थ ले आता रहता है और चारों तरफ़ से घिरे होने की वजह से झील से बाहर नहीं निकल पाता है। चूंकि ऐसी झीलें एक बंद तालाब की तरह होती हैं जो कि नदी या समुद्र से नहीं मिलतीं इसलिये इनका पानी बाहर नहीं निकल पाता और उसमें नमक और खनिजों की मात्रा बढती जाती है। ऐसी बंद झीलों को (Endorheic Lake) एण्डोर्हिक झील कहते हैं। पानी घुला लवण छोड़कर वाष्पीकृत होता रहता है और जिससे वहाँ लवणता बढती रहती है। ऐसे क्षेत्र नमक उत्पादन के लिये आदर्श स्थल साबित होते हैं। ऐसी झीलों के आसपास अतिलवणता की वजह से एक विशेष प्रकार की वनस्पती व प्राणी समूह पाया जाता है और कुछ जगहों पर तो कोई जीवन नहीं पाया जाता जैसे कि, मृत सागर में। 

अगर झील में आने वाले पानी की मात्रा वाष्पीकृत हो रहे पानी की मात्रा से कम होती है तो ऐसी झील अंतत: सूख जाती है और अपने पीछे नमक के मैदान या सूखी झील छोड़ जाती है। 
उदाहरण कच्छ का रण जो कि एक विशाल नमक का मैदान है।

## इन्हें भी देखें
*चिल्का झील
*महर्लू झील
*कैस्पियन सागर
*ग्रेट साल्ट लेक
*मृत सागर
*अरल सागर
*उर्मिआ झील
*नैत्रों झील
*मोनो झील
*सावा झील

## सन्दर्भ

*
श्रेणी:झीलों के प्रकार
श्रेणी:सिकुड़ी हुई झीलें
श्रेणी:भूगोल शब्दावली
श्रेणी:खारी झीलें
यूटीसी+०९:३०

**यूटीसी+०९:३०** () यूटीसी से साढ़े नौ घंटे आगे का समय मंडल है। यानि जब ग्रीनविच, लंदन में दिन के १२ बज रहे होते हैं तो यहाँ शाम के ०९:३० बज रहे होते हैं।

इसे यूँ लिखते हैं - 
## मानक समय
ये समय मंडल पूरे साल मानक समय के रूप में निम्नलिखित स्थानों में उप्योग होता है।
### ओसीनिया
*ऑस्ट्रेलिया - मध्य मानक समय (एसीएसटी)
**उत्तरी अधिकारक्षेत्र

## मानक समय
दक्षिणी गोलार्ध की सर्दियों में।

### ओसीनिया
*ऑस्ट्रेलिया - मध्य मानक समय या सेन्ट्रल स्टैन्डर्ड टाइम (एसीएसटी)
**न्यू साउथ वेल्स - यान्कोविना काउंटी (ब्रोकेन हिल सहित।)
**साउथ ऑस्ट्रेलिया

## इन्हें भी देखें
*ऑस्ट्रेलिया में समय

## सन्दर्भ

## बाहरी कड़ियाँ
*Find cities currently in UTC+09:30

श्रेणी:समय मंडल
यूटीसी+०७:००

यूटीसी+07 (**UTC+07:00**) यूटीसी से ७ घम्टे आगे का एक समय मंडल है जो ग्रीनविच मानक समय में ७ घंटे जोडने पर आता है। आईएसओ ८६०१ के अनुसार इसे यूं लिखते हैं .

इसे **ई**ण्डो**चा**इना **स**मय या इंडो चाइना टाइम (**ICT**), भी कहा जाता है। इसका उपयोग निम्नलिखित क्षेत्रों में होता है।

## मानक समय
उत्तरी गोलार्ध की सर्दियाँ

### पूर्व एशिया
पूर्व एशिया में इसे पश्चिमी समय मंडल माना जाता है।
*मंगोलिया (पश्चिमी हिस्से) - मंगोलिया में समय
**पश्चिमी हिस्से होव्द मिलाकर

## मानक समय (पूरे साल)

### उत्तर एशिया
*रूस - क्रासनोयर्स्क समय

### दक्षिणपूर्व एशिया
*वियतनाम - मानक समय
*लाओस
*कंबोडिया
*थाइलैंड - थाइलैंड मानक समय
*इंडोनेशिया - इंडोनेशिया पश्चिमी समय
**मध्य कालीमन्तन, जावा, सुमात्रा, पश्चिमी कालीमन्तन
*ऑस्ट्रेलिया - क्रिसमस द्वीप समय
**क्रिसमस द्वीप

### अंटार्कटिका
*अंटार्कटिका के कुछ केन्द्र। देखें अंटार्कटिका में समय।

## आधिकारिक और भौगोलिक यूटीसी+07 के बीच अंतर
न्यायिक, राजनीतिक और आर्थिक कारणों से बनने वाले विभिन्न समय मंडल अक्सर भौगोलिक क्षेत्रों में अलग-अलग होते हैं। आधिकारिक समय मंडल अधिकतर देशांतर रेखाओं के सापेक्ष नहीं होते हैं। यूटीसी+07 का समय मंडल भुअगोलिक रूप से मध्यांतर 97°30′ पू और 112°30′ पू के बीच का क्षेत्र है। परिणामत: भौगोलिक रूप से इस क्षेत्र में पडने वाले लोग भी यूटीसी+०७ का उपयोग करते हैं। इंडोनेशिया के पश्चिमी क्षेत्र जो यूटीसी +६ में पडने चाहिये आधिकारिक रूप से यूटीसी +07 का उपयोग करते हैं।

### यूटीसी+०७ अक्षांश के अंदर के क्षेत्र
वो क्षेत्र जो भौगोलिक रूप से यूटीसी+०७ के अंदर पड़ते हैं लेकिन राजनीतिक या अन्य कारणों से अन्य समय मंडलों का उपयोग करते हैं।
ऐसे क्षेत्र 97°30′ पू से 112°30′ पू अक्षांश के मध्य पड़ते हैं।
;यूटीसी+०६:३० का उपयोग करने वाले
*म्यनमार का एक हिस्सा
;यूटीसी+०८:०० का उपयोग करने वाले
*चीन के बहुत सारे क्षेत्र, जैसे गुआंगशी प्रांत और हैनन द्वीप
*मंगोलिया के मध्य क्षेत्र राजधानी उलान बतोर सहित।
*मलेशिया प्रायद्वीप
*मलेशियाई बोर्नियो में स्थित सारावाक ले पश्चिमी हिस्से।
*सिंगापुर

### यूटीसी+०७ अक्षांश से बाहर के क्षेत्र
वह क्षेत्र को भौगोलिक रूप से तो इस समय मंडल के बाहर हैं लेकिन राजनीतिक या अन्य वजहों से यूटीसी +०७ का उपयोग करते हैं।

#### 82°30′ प और 97°30′ पू के मध्य के क्षेत्र
भौगोलिक रूप से यूटीसी+०६:०० में पड़ने वाले क्षेत्र।
*इंडोनेशिया के सुदूर अपश्चिमी हिस्से, बन्दा आकेह सहित।

#### 102°30′ प और 117°30′ पू के मध्य के क्षेत्र
भौगोलिक रूप से यूटीसी+०८:०० में पड़ने वाले क्षेत्र।
*सुराबया, सिदोआर्जो, मलांग और बन्युवांगी सहित जावा का पूर्वोत्तर क्षेत्र।

## इन्हें भी देखें
*वियतनाम में समय
*बांग्लादेश मानक समय
*कंबोडिया में समय
*इंडोनेशिया में समय
*लाओस में समय
*रूस में समय
*थाईलैंड में समय

## सन्दर्भ

## बाहरी कड़ियाँ
*Asian time zones

श्रेणी:समय मंडल
श्रेणी:दक्षिण पूर्व एशिया में समय
यूटीसी-०९:३०

यूटीसी-०९:३० या () यूटीसी से साढे नौ घम्टे पीछे का समय मंडल है। यह समय यूटीसी से ९ घंटे ३० मिनट घटाने पर आता है। इस समय मंडल का उपयोग फ्रेंच पोलीनेशिया में होता है।
इस समय मंडल को संक्षेप में मार्ट (MART) भी कहते हैं।

यहाँ वर्तमान समय हो रहा है --- 
## मानक समय की तरह
ओसीनिया में मानक समय के तौर पर पूरे वर्ष निम्न क्षेत्रों में इस्तेमाल होता है। 
*फ्रेंच पोलीनेशिया
**मार्क़्वेसस द्वीपसमूह जो फ्रेंच पोलीनेशिया के पूर्वोत्तर में है।

## सन्दर्भ

## इन्हें भी देखें

श्रेणी:समय मंडल
बाणभट्ट की आत्‍मकथा

**[[बाणभट्ट की आत्‍मकथा|बाणभट्ट]] की आत्मकथा** आचार्य हजारी प्रसाद द्विवेदी रचित एक ऐतिहासिक हिन्दी उपन्यास है। इसमें तीन प्रमुख पात्र हैं- बाणभट्ट, भट्टिनी तथा निपुणिका। इस पुस्तक का प्रथम प्रकाशन वर्ष 1946 में राजकमल प्रकाशन ने किया था। इसका नवीन प्रकाशन 1 सितम्बर 2010 को किया गया था। यह उपन्यास आचार्य हजारीप्रसाद द्विवेदी की विपुल रचना-सामर्थ्य का रहस्य उनके विशद शास्त्रीय ज्ञान में नहीं, बल्कि उस पारदर्शी जीवन-दृष्टि में निहित है, जो युग का नहीं युग-युग का सत्य देखती है। उनकी प्रतिभा ने इतिहास का उपयोग ‘तीसरी आँख’ के रूप में किया है और अतीतकालीन चेतना-प्रवाह को वर्तमान जीवनधारा से जोड़ पाने में वह आश्चर्यजनक रूप से सफल हुई है। बाणभट्ट की आत्मकथा अपनी समस्त औपन्यासिक संरचना और भंगिमा में कथा-कृति होते हुए भी महाकाव्यत्व की गरिमा से पूर्ण है। 

## कथानक
इस उपन्यास में द्विवेदी जी ने प्राचीन कवि बाणभट्ट के बिखरे जीवन-सूत्रों को बड़ी कलात्मकता से गूँथकर एक ऐसी कथाभूमि निर्मित की है जो जीवन-सत्यों से रसमय साक्षात्कार कराती है। इसका कथानायक कोरा भावुक कवि नहीं वरन कर्मनिरत और संघर्षशील जीवन-योद्धा है। उसके लिए ‘शरीर केवल भार नहीं, मिट्टी का ढेला नहीं’, बल्कि ‘उससे बड़ा’ है और उसके मन में आर्यावर्त्त के उद्धार का निमित्त बनने की तीव्र बेचैनी है। ‘अपने को निःशेष भाव से दे देने’ में जीवन की सार्थकता देखने वाली निउनिया और ‘सबकुछ भूल जाने की साधना’ में लीन महादेवी भट्टिनी के प्रति उसका प्रेम जब उच्चता का वरण कर लेता है तो यही गूँज अंत में रह जाती है-
: ''वैराग्य क्या इतनी बड़ी चीज है कि प्रेम देवता को उसकी नयनाग्नि में भस्म कराके ही कवि गौरव का अनुभव करे?

'बाणभट्ट की आत्मकथा' हर्षकालीन सभ्यता एवं संस्कृति का जीवन्त दस्तावेज है। ऐतिहासिक उपन्यासकार को अतीत में भी प्रवेश करना पड़ता है। अतीत में प्रविष्ट हो कर ही इतिहास को वर्तमान संदर्भो के साथ जोड़ पाता है। इसी जुड़ाव के माध्यम से ऐतिहासिक उपन्यासकार अतीत को चित्रित करता है। 

## पात्र

* बाणभट्ट(भट्ट)- असली नाम दक्ष
* निउनिया- निपुणिका का प्राकृत नाम
* भट्टिनी- देवपुत्र तुवरमिलिंद की कन्या

## विशेषताएँ

इस उपन्यास के माध्यम से हजारीप्रसाद द्विवेदी के स्त्री संबंधी विचारों को भी समझने में सहायता मिलती है। निउनिया को उज्जयिनी की नाटक-मंडली में भर्ती करने के पश्चात् भट्ट सोचता है कि- "साधारणतः जिन स्त्रियों को चंचल और कुलभ्रष्टा माना जाता है उनमें एक दैवी शक्ति भी होती है, यह बात लोग भूल जाते हैं। मैं नहीं भूलता। मैं स्त्री-शरीर को देव-मंदिर के समान पवित्र मानता हूँ।"

## सन्दर्भ

## बाहरी कड़ियाँ
*बाणभट्ट की आत्मकथा (गूगल पुस्तक ; रचनाकार- आचार्य हजारी प्रसाद द्विवेदी)
*आचार्य हजारीप्रसाद द्विवेदी का उपन्यास : बाणभट्ट की आत्मकथा
*आचार्य हजारीप्रसाद द्विवेदी के उपन्यासों में इतिहास-बोध (डॉ० राजेन्द्र गौतम)

श्रेणी:हिन्दी साहित्य
श्रेणी:आचार्य हजारी प्रसाद द्विवेदी
तगर

**तगर** (वानस्पतिक नाम : *Valeriana wallichii*) एक प्रकार का पेड़ जो अफगानिस्तान, कश्मीर, भूटान और कोंकण में नदियों के किनारे पाया जाता है। भारत के बाहर यह मडागास्कर और जंजीबार में भी होता है। इसकी लकड़ी बहुत सुगंधित होती है और उसमें से बहुत अधिक मात्रा में एक प्रकार का तेल निकलता है। यह लकड़ी अगर की लकड़ी के स्थान पर तथा औषध के काम में आती है। लकड़ी काले रंग की और सुगंधित होती है और उसका बुरादा जलाने के काम में आता है। भावप्रकाश के अनुसार तगर दो प्रकार का होता है, एक में सफेद रंग के और दूसरे में नीले रंग के फूल लगते हैं। इसकी पत्तियों के रस से आँख के अनेक रोग दूर होते हैं। वैद्यक में इसे उष्ण, वीर्यवर्धक, शीतल, मधुर, स्निग्ध, लघु और विष, अपस्मार, शूल, दृष्टिदोष, विषदोष, भूतोन्माद और त्रिदोष आदि का नाशक माना है।

## सन्दर्भ
श्रेणी:औषधीय पादप
टांडा

**टांडा** (Tanda) भारत के उत्तर प्रदेश राज्य के रामपुर ज़िले में स्थित एक नगर है।

## भूगोल
टांडा  पर स्थित है। यह समुद्र तल से औसतन  की ऊँचाई पर स्थित है।

## जनसांख्यिकी
2001 भारत की जनगणना, के अनुसार टांडा की जनसम्ख्या 40,009 थी। पुरुष 53% व महिलाएँ 47% थीं। टांडा की औसत साक्षरता दर 36% है, जो कि राष्ट्रीय और राजकीय औसत से बहुत कम है।

## इन्हें भी देखें
* रामपुर ज़िला

## सन्दर्भ

श्रेणी:उत्तर प्रदेश के नगर
श्रेणी:रामपुर ज़िला
श्रेणी:रामपुर ज़िले के नगर
निर्जरा

**निर्जरा** जैन दर्शन के अनुसार एक तत्त्व हैं। इसका अर्थ होता है आत्मा के साथ जुड़े कर्मों का क्षय करना। यह जन्म मरण के चक्र से मुक्त होने के लिए आवश्यक हैं। आचार्य उमास्वामी द्वारा विरचित जैन ग्रन्थ तत्त्वार्थ सूत्र का ९ अध्याय इस विषय पर हैं। निर्जरा संवर के पश्चात् होती हैं। जैन ग्रन्थ द्रव्यसंग्रह के अनुसार कर्म आत्मा को धूमिल करते देते हैं, निर्जरा से आत्मा फिर निर्मलता को प्राप्त होती हैं।

## भेद
निर्जरा के दो भेद हैं:

#भाव निर्जरा
#द्रव्य निर्जरा

## माध्यम
जैन ग्रंथों के अनुसार तप से निर्जरा होती हैं। तत्त्वार्थसूत्र के अनुसार निर्जरा के लिए बाईस परिषह सहने योग्य हैं। 

### बाह्य तप

# सम्यक् अनशन
# सम्यक् अल्पआहार
# सम्यक् रसपरित्याग
# सम्यक् काय कलेश

## इन्हें भी देखें
*तत्त्व (जैन धर्म)

## सन्दर्भ

## ग्रन्थ
*
* 
*

श्रेणी:जैन दर्शन
अफ्रीकी पेंगुइन

thumb|अफ्रीकी पेंगुइन

**अफ्रीकी पेंगुइन** दक्षिणी अफ्रीका में पाई जाने वाली पेंगुइन की एक जाति है। 

श्रेणी:पेंगुइन
अनिर्णनीय प्रॉब्लम

सैद्धांतिक कंप्यूटर विज्ञान में **अनिर्णनीय प्रॉब्लम** () एक ऐसी निर्णय प्रॉब्लम को कहते हैं जिसका हल करने के लिए अल्गोरिद्म नहीं बन सकता है। सरल शब्दों में अनिर्णनीय प्रॉब्लम "हाँ या ना" उत्तर वाले प्रश्नों के ऐसे समूह को कहते हैं जिसके लिए ऐसा अल्गोरिद्म बनाना असंभव है जो समूह के हर प्रश्न के लिए सही उत्तर देता हो।

## उदाहरण
अनिर्णनीय प्रॉब्लम का एक उदाहरण हॉल्टिंग प्रॉब्लम है। हॉल्टिंग प्रॉब्लम निम्नलिखित निर्णय प्रॉब्लम को कहते हैं:
:"कंप्यूटर प्रोग्राम P इनपुट i मिलने पर क्या कभी रुकेगा?"
ऊपर दिया गया उदाहरण एक प्रश्न नहीं है, बल्कि प्रश्नों का एक समूह है (हर कंप्यूटर प्रोग्राम P और इनपुट i के लिए एक प्रश्न है)।

## अनिर्णनीय प्रॉब्लमों के अस्तित्व का कारण
प्रॉब्लमों की कुल संख्या अगणनीय अनंत है पर संभव अल्गोरिद्मों की कुल संख्या गणनीय अनंत है। कैंटर के प्रमेय के अनुसार अगणनीय अनंतता गणनीय अनंतता से ज्यादा बड़ी है। इसलिए प्रॉब्लमों की कुल संख्या संभव अल्गोरिद्मों की कुल संख्या से ज्यादा है, और इसलिए हर प्रॉब्लम के लिए अल्गोरिद्म नहीं बन सकता है। वास्तव में, अगणनीय अनंतता गणनीय अनंतता से इतनी बड़ी है कि यदि निर्णय प्रॉब्लमों के समुच्चय से एक निर्णय प्रॉब्लम यादृच्छिक ढंग से चुनी जाए, तो उसके अनिर्णनीय होने की सम्भावना 100% है।

## ग्रन्थसूची

*
* 

श्रेणी:विज्ञान
श्रेणी:कम्प्यूटर विज्ञान
हॉल्टिंग प्रॉब्लम

सैद्धांतिक कंप्यूटर विज्ञान में **हॉल्टिंग प्रॉब्लम** () इस निर्णय प्रॉब्लम को कहते हैं कि क्या दिया गया कंप्यूटर प्रोग्राम दिए गए इनपुट के लिए कोई उत्तर देगा या हमेशा चलता ही रहेगा। 

हर कंप्यूटर प्रोग्राम एक इनपुट या निर्देश लेता है और एक आउटपुट देता है। पर, कुछ कंप्यूटर प्रोग्रम कोई ख़ास इनपुट मिलने पर आउटपुट की खोज करते रह जाते हैं, और कभी आउटपुट दे ही नहीं पाते हैं (कभी हॉल्ट (समाप्त) नहीं हो पाते हैं)। ऐसे कंप्यूटर प्रोग्राम ये ख़ास इनपुट मिलने पर कंप्यूटर को हैंग कर देते हैं। इसलिए इनकी पहचान करना बहुत जरुरी होता है, ताकि इन्हें ठुकराया जा सके। इन न रूकने वाले या ना हॉल्ट करने वाले कंप्यूटर प्रोग्रामों की पहचान करने की प्रॉब्लम को **हॉल्टिंग प्रॉब्लम** कहते हैं। 

हॉल्टिंग प्रॉब्लम की औपचारिक परिभाषा यह है: "ऐसा कंप्यूटर प्रोग्राम P बनाइए जो दो इनपुट लेता हो, पहला इनपुट एक कंप्यूटर प्रोग्राम Q और दूसरा Q का कोई इनपुट i; और P बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं"। 

एलेन ट्यूरिंग ने 1936 में ये साबित किया था कि हाल्टिंग प्रॉब्लम एक अनिर्णनीय प्रॉब्लम है। इसका मतलब है कि ऐसा कंप्यूटर प्रोग्राम बनाना असंभव है जो हर एक कंप्यूटर प्रोग्राम Q और इनपुट i पर सही से बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं।

श्रेणी:कम्प्यूटर प्रोग्रामिंग
टायर का पुनर्चक्रण

thumb
गाड़ियों के बेकार हो गये टायरों के पुनर्चक्रण की प्रक्रिया को **टायर का पुनर्चक्रण** या 'रबर का पुनर्चक्रण' कहते हैं। बेकार हो गये टायर आजकल सबसे बड़ा और सबसे अधिक समस्या करने वाला कचरा है क्योंकि आजकल भारी मात्रा में इनका उत्पादन और खपत हो रही है तथा इन टायरों में बहुत से ऐसे पदार्थ हैं जो पर्यावरण की दृष्टि से बहुत सी समस्यायें पैदा करते हैं। ऐसा अनुमान है कि लगभग २६ करोड़ टायर प्रतिवर्ष बेकार हो जाते हैं। (1980 तथा 1990 के दशक के आंकड़े)

## सन्दर्भ

श्रेणी:पुनर्चक्रण
श्रेणी:उत्पाद अनुसार पुनर्चक्रण
श्रेणी:टायर
श्रेणी:कचरा प्रबन्धन
यलम्बर

**यलम्बर** नेपाल के प्रथम किरात राजा थे। उनको महाभारत में बर्बरीक नाम से जाना जाता है। वे प्रथम किराँती राजा थे जिन्होने गोपाल वंश को पराजित करके 800बी .सी मे  काठमाण्डू उपत्यका में किरात वंश की स्थापना की थी। और उनका किरात साम्राज्य पश्चिम मे त्रिशूली नदी से पुर्व मे भारत के तिस्ता नदी तक फैला हुवा था

सभी ३२ किरात राजाओं की सूची नीचे दी गयी है-
# राजा श्री यलम्बर - ९० वर्ष, 
# राजा श्री पेलं - ८१ वर्ष, 
# राजा श्री मेलं - ८९ वर्ष, 
# राजा श्री चंमिं - ४२ वर्ष, 
# राजा श्री धस्कं - ३७ वर्ष, 
# राजा श्री वलंच - ३१ वर्ष ६ महीना, 
# राजा श्री हुतिं - ४० वर्ष ८ महीना, 
# राजा श्री हुरमा - ५० वर्ष, 
# राजा श्री तुस्के - ४१ वर्ष ८ महीना, 
# राजा श्री प्रसफुं - ३८ वर्ष ६ महीना, 
# राजा श्री पवः - ४६ वर्ष, 
# राजा श्री दास्ती - ४० वर्ष, 
# राजा श्री चम्ब - ७१ वर्ष, 
# राजा श्री कंकं - ५४ वर्ष, 
# राजा श्री स्वनन्द - ४० वर्ष ६ महीना, 
# राजा श्री फुकों - ५८ वर्ष, 
# राजा श्री शिंघु - ४९ वर्ष ६ महीना, 
# राजा श्री जुलम् - ७३ वर्ष ३ महीना, 
# राजा श्री लुकं - ४० वर्ष, 
# राजा श्री थोरम् - ७१ वर्ष, 
# राजा श्री थुको - ८३ वर्ष, 
# राजा श्री वर्म्म - ७३ वर्ष ६ महीना, 
# राजा श्री गुंजं ७२ वर्ष ७ महीना, 
# राजा श्री पुस्क - ८१ वर्ष, 
# राजा श्री त्यपमि - ५४ वर्ष, 
# राजा श्री मुगमम् - ५८ वर्ष, 
# राजा श्री शसरू - ६३ वर्ष, 
# राजा श्री गंणं - ७४ वर्ष, 
# राजा श्री खिम्बुं - ७६ वर्ष, 
# राजा श्री गिरीजं - ८१ वर्ष, 
# राजा श्री खुरांज - ७८ वर्ष, 
# राजा श्री गस्ती - ८५ वर्ष

## सन्दर्भ

श्रेणी:राजा
श्रेणी:किराँती राजा
मनःअर्बुदविज्ञान

**मनःअर्बुदविज्ञान** (Psycho-oncology) एक अन्तरविषयी अध्ययन क्षेत्र है जिसका क्षेत्र जीवनशैली, मनोविज्ञान और अर्बुदविज्ञान का मिलनक्षेत्र है। 

श्रेणी:रोग
पलनी मुरुगन मंदिर

right|thumb|300px|पलनि मुरुगन मन्दिर का एक भाग
**पलनि मुरुगन मन्दिर** या 'पलनि दण्डायुधपाणि मन्दिर' मुरुगन स्वामी के ६ धामों में से एक है। यह पलनी में शिवगिरि के शिखर पर स्थित है। 

श्रेणी:भारत के मंदिर
माना जाता है कि मुख्य देवता की मूल मूर्ति अत्यधिक विषैली जड़ी बूटियों का उपयोग करके बोग सिद्धार द्वारा बनाई गई है जिसकी उपस्थिति से भी लोग मर सकते हैं और इसलिए कई बार यह विवादों में भी रहा है।
यहां पलनी तमिलनाडु में स्थित है।

## सन्दर्भ
जीवनशैली (समाजविज्ञान)

**जीवनशैली** (लाइफस्टाइल) किसी व्यक्ति, समूह या संस्कृति के रुचि, राय, व्यवहार तथा व्यवहार के झुकाव की दिशा को सम्मिलित रूप से व्यक्त करता है। 

## सन्दर्भ

श्रेणी:समाजविज्ञान
हरित विपणन

**हरित विपणन** (Green marketing) से आशय उन उत्पादों के विपणन से है जो पर्यावरण की दृष्टि से दूसरे उत्पादों से बेहतर हों। 

## सन्दर्भ

श्रेणी:वाणिज्य
शिलांग भूभौतिकीय अनुसंधान केंद्र

**शिलांग भूभौतिकीय अनुसंधान केंद्र** (एसजीआरसी) की स्थापना भारतीय भूचुम्बकत्व संस्थान (आईआईजी) के तीसरे क्षेत्रीय केंद्र के रूप में १८ जनवरी २०१६ को हुई। इस संस्थान का प्रमुख उद्देश्य भूकंप प्रक्रियाओं को उजागर करने और भूकंप के पूर्वानुमानों के लिए एक अग्रदूत मॉडल का सृजन करना है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा। एसजीआरसी में लगाये गये उपकरणों से इस क्षेत्र में आने वाले भूकंप संबंधी संकेतों की चेतावनी जल्‍दी मिलने से इस क्षेत्र में भूकंप के पड़ने वाले व्‍यापक प्रभाव को कम करने में सहायता मिलेगी। 

## सन्दर्भ

श्रेणी:शिलांग
श्रेणी:भारत में अनुसंधान संस्थाएँ
सिसोदिया

**सिसोदिया** जो कि एक बहुविकल्पीय शीर्षक हैं। कृपया निम्नलिखित में से चुने:

* सिसोदिया राजपूत
* सिसोदिया रानी बाग
गोगुन्दा

**गोगुन्दा** (Gogunda) भारत के राजस्थान राज्य के उदयपुर ज़िले में स्थित एक नगर है। यह इसी नाम की तहसील का मुख्यालय भी है।

## विवरण
गोगुन्दा उदयपुर से ३५ किमी उत्तर-पश्चिम में स्थित है। यह अरावली की पहाड़ियों पर उंचाई में स्थित है। यहीं पर सन १५७२ में महाराणा प्रताप का राज्याभिषेक हुआ था। पहले गोगुन्दा एक झाला राजपूत रियासत थी। बड़ी रियासतों मे इसका उल्लेख मिलता है। महाराणा प्रताप सिंह ने अपनी राजधानी बनाया था। यहाँ से पुरे मेवाड़ का राज्य संभालते थे। यह हल्दीघाटी के नजदीक ही पड़ता है। यहां वीर शिरोमणि महाराणा प्रताप का राजतिलक हुआ था। राजतिलक स्थल के नजदीक महादेव जी के मंदिर है। जो बड़ा ही सुन्दर प्रतीत होता है। गोगुंदा कस्बा उदयपुर से 35 km पिंडवाड़ा  हाई वे पड़ता है।

## इन्हें भी देखें
* उदयपुर ज़िला

## सन्दर्भ

श्रेणी:राजस्थान के शहर
श्रेणी:उदयपुर ज़िला
श्रेणी:उदयपुर ज़िले के नगर
प्रॉब्लम (कंप्यूटर विज्ञान)

सैद्धांतिक कंप्यूटर विज्ञान में **प्रॉब्लम** प्रश्नों के एक समूह को कहते हैं। उदाहरण के लिए, निम्नलिखित एक प्रॉब्लम है:
:"पूर्णांक n का अभाज्य नम्बरों में गुणनखण्ड क्या है?"
ऊपर दिए गए उदाहरण में हर पूर्णांक के लिए एक प्रश्न है, इसलिए ये प्रश्नों का समूह है। ये परिभाषा प्रॉब्लम शब्द के साधारण या गणितीय प्रयोग से भिन्न है क्योंकि साधारण या गणितीय प्रयोग में प्रॉब्लम शब्द का अर्थ प्रश्न होता है, प्रश्नों का समूह नहीं। 

सैद्धांतिक कंप्यूटर विज्ञान में कहा जाता है कि कोई अल्गोरिद्म किसी प्रॉब्लम का हल करता है अगर वो समूह के हर प्रश्न के लिए सही उत्तर देता है।

## निर्णय प्रॉब्लम
निर्णय प्रॉब्लम एक ऐसी प्रॉब्लम को कहते हैं जिसमें हर प्रश्न का उत्तर हाँ या न में से एक हो। निर्णय प्रॉब्लम का एक उदाहरण पूर्णांकों की अभाज्यता जाँचने का प्रश्न है:
:"क्या पूर्णांक n एक अभाज्य पूर्णांक है?"
श्रेणी:सैद्धांतिक कम्प्यूटर विज्ञान
वी॰ रामा राव

**वी॰ रामा राव** (12 दिसम्बर 1935 – 17 जनवरी 2016) सिक्किम के पूर्व राज्यपाल थे जो वर्ष 2002 से 2007 तक सिक्किम के राज्यपाल रहे। उन्होंने वर्ष 1956 में जन संघ से जुड़ते हुये राजनीति में कदम रखा और भारतीय जनता पार्टी के राष्ट्रीय स्तर के नेता बन गये। वो 1966, 1972, 1978 और 1984 में, कुल चार बार हैदराबाद ग्रेजुयट निर्वाचन क्षेत्र से आन्ध्र प्रदेश राज्य विधान परिषद के लिए चुने गये।

## राजनीतिक जीवन
वी॰रामा राव का जन्म १२ दिसम्बर १९३५ को आन्ध्र प्रदेश के कृष्णा जिले के मछलीपट्टनम के निकट एक तेलुगू ब्राह्मण परिवार में हुआ। वो पैशे से वकील थे और उन्होंने आन्ध्र प्रदेश उच्च न्यायालय में वकालत का कार्य भी किया।

## सिक्किम के राज्यपाल
अक्टूबर 2002 में भारत के राष्ट्रपति ने उन्हें सिक्किम के राज्यपाल के रूप में नियुक्त किया।

## निधन
अपोलो अस्पताल हैदराबाद में १७ जनवरी २०१६ को उनका निधन हो गया।

## सन्दर्भ

श्रेणी:1935 में जन्मे लोग
श्रेणी:भारतीय जनता पार्टी राजनीतिज्ञ आधार
श्रेणी:भारतीय जनता पार्टी के राजनीतिज्ञ
श्रेणी:सिक्किम के राज्यपाल
श्रेणी:तेलुगू लोग
श्रेणी:२०१६ में निधन
ग्लेन फ्रे

**ग्लेन लुई फ्रे** (; नवम्बर 6, 1948 – जनवरी 18, 2016) अमेरिकी गायक, संगीतकार, निर्माता और अभिनेता थे। उन्हें मुख्यतः रॉक बैण्ड ईगल्स के संस्थापक सदस्यों में से एक के रूप में जाना जाता है।

## पूर्व जीवन
ग्लेन लूई फ्रे का जन्म डेट्राइट, मिशिगन में हुआ। उनका पालन पोषण रोयल ऑक, मिशिगन में हुआ और उन्होंने ५ वर्ष की आयु में ही पियानों बजाना सीख लिया था और बाद में उन्होंने गिटार बजाना सिखा। इसके अलावा 1960 के दशक के मध्य तक वो डेट्रोयट रॉक रंगभूमि के प्रमुख अंग बन गये।

## व्यक्तिगत जीवन
फ्रे ने दो बार विवाह किया। वर्ष 1983 से 1988 तक उनका विवाह जैनी बेग्स के साथ हुआ और बाद में वर्ष 1990 में उन्होंने सिंडी मिलिकन के साथ विवाह किया। उनके तीन संताने हैं जिनमें एक पुत्री और दो पुत्र हैं।

## निधन
जनवरी 18, 2016 को फ्रे का 67 वर्ष की आयु में निधन हो गया।

## सन्दर्भ

## बाहरी कड़ियाँ
* 

श्रेणी:1948 में जन्मे लोग
श्रेणी:२०१६ में निधन
लार्स रोर लंग्स्लेट

**लार्स रोर लंग्स्लेट** (5 मार्च 1936, नेस, बुस्केरुड – 18 जनवरी 2016) नॉर्वे के 1981 में शिक्षा मंत्री एवं चर्च मामलों (केवल संस्कृति और विज्ञान) और 1982 से 1986 तक विज्ञान एवं संस्कृति मंत्री रहे। वो कंजर्वेटिव पार्टी के नेता थे।

वो नॉर्वे एकेडमी फॉर लैंग्वेज एंड लिटरेचर के सदस्य थे। वर्ष 1984 में उन्हें फ्रिट ऑर्ड ऑनरेरी पुरस्कार प्राप्त हुआ।

## सन्दर्भ

श्रेणी:1936 में जन्मे लोग
श्रेणी:२०१६ में निधन
अरमांडो लोयज़ा

**अरमांडो लोयज़ा मरियका** (8 दिसम्बर 1943, ला पास, बोलिविया में – 18 जनवरी 2016) बोलिविया के14 जून 2005 से 23 जनवरी 2006 तक विदेश मंत्री थे।

## सन्दर्भ

श्रेणी:1943 में जन्मे लोग
श्रेणी:२०१६ में निधन
आईआरएनएसएस-१ई

**आईआरएनएसएस-1ई** () अंतरिक्ष उपग्रह नौवहन प्रणाली का 7 में से पाँचवाँ उपग्रह है जिसे 20 जनवरी 2016 को सतीश धवन उपग्रह प्रक्षेपण केंद्र से अंतरिक्ष में प्रक्षेपित किया गया था। आईआरएनएसएस उपग्रह मंडल की सात उपग्रहों में से यह पांचवाँ उपग्रह भारत और आस पास के क्षेत्रों में दिशासूचक प्रणालियों व युक्तिओं को निर्देशांक आधारित आँकणे व नौवहन क्षमताएँ बढाने के लिये बनाया और प्रक्षेपित किया गया। उपग्रह को भूसमकालिक कक्षा में भेजा गया।

## उपग्रह
यह उपग्रह भारत की उपग्रह आधारित नौवहन प्रणाली को मजबूत बनाने की दिशा में एक महत्वपूर्ण घटक है। विकसित हो रही यह क्षेत्रीय दिशासूचक व नौवहन प्रणाली दक्षिण एशिया तक सीमित होगी। १ई अपनी श्रेणी के अन्य उपग्रहों के साथ मिलकर इस क्षेत्र में नौवहन, निर्देशांक, मानचित्रण इत्यादि में महत्वपूर्ण भूमिका निभाएगी।

इस उपग्रह के दो पेलोड हैं: एक नौवहन उपभार व दूसरा रेंजिंग उपकरण लेज़र रेट्रो-प्रवर्तक के साथ। यह उपकरण नौवहन तरंगे (सिग्नल) L5 और एस-बैंड में छोड़ता है। इसमें बेहद सटीक रूबेडियम आणविक घड़ी भी है।  रेंजिंग पेलोड में सी बैंड का ट्रांसपोंडर है जो उपग्रह की पहुंच पता लगाने में सहायक है।  इस पेलोड की संरचना इसे आत्मनिर्भर, साथ काम करने वाली व जीपीएस और गैलिलियो के अनुकूल बनाती है। उपग्रह दो सौर उर्ज़ा पैनलों द्वारा बिजली प्राप्त करता है। इन सौर पैनलों से 1660 वाट की ऊर्जा पैदा होती है। यह उपग्रह दस वर्षों तक काम करने के लिये बनाया गया है।

## प्रमोचन यान(लॉन्च व्हीकल)
ध्रुवीय उपग्रह प्रक्षेपण यान (पीएसएलवी) ने अपनी तैतीसवीं उड़ान (पीएसएलवी-सी31) में आईआरएनएसएस-1ई को श्रीहरिकोटा से प्रक्षेपित किया। यह प्रक्षेपण सतीश धवन अंतरिक्ष केंद्र के दूसरे प्लैटफॉर्म पर हुआ। आईआरएनएसएस के पिछले चारों उपग्रहों के प्रक्षेपण की ही तरह इस बार भी पीएसएलवी-सी31 ने अपने 'एक्स-एल' संस्करण का उपयोग किया। एक्स-एल संस्करण को अब तक 11 बार उपयोग किया जा चुका है। 

## इन्हें भी देखें
* गगन नौवहन प्रणाली
* उपग्रह नौवहन

## सन्दर्भ

## बाहरी कड़ियाँ
* PSLV-C31/IRNSS-1E
* ISRO Media Online Registration for Launch Coverage 
* ISRO Future Programmes

श्रेणी:आईआरएनएसएस उपग्रह मंडल
श्रेणी:2016 में भारत
श्रेणी:भारतीय अंतरिक्ष कार्यक्रम
श्रेणी:2016 में अंतरिक्ष उड़ान
विज्ञानेश्वर

**विज्ञानेश्वर** १२वीं शताब्दी में भारत के महत्वपूर्ण धर्मशास्त्री (jurist) थे। उनके द्वारा रचित मिताक्षरा टीका हिन्दू विधि का सर्वप्रमुख ग्रन्थ है। 

विज्ञानेश्वर का जन्म वर्तमान समय के कर्नाटक में गुलबर्ग के निकट मर्तूर ग्राम में हुआ था। वे वे विक्रमादित्य ६ (1076-1126) के राजसभासद थे।

## सन्दर्भ

*Vijnaneshwara

## इन्हें भी देखें
*धर्मशास्त्र
*मिताक्षरा
*हिन्दू विधि

श्रेणी:प्राचीन भारतीय विधि
श्रेणी:हिन्दू विधि
२००९ आईसीसी विश्व ट्वेन्टी २०

**२००९ आईसीसी विश्व ट्वेन्टी २०** ट्वेन्टी ट्वेन्टी क्रिकेट का आईसीसी विश्व ट्वेन्टी २० के तहत एक विश्वकप था जो जून २००९ में इंग्लैंड में आयोजित किया गया था। यह आईसीसी आईसीसी विश्व ट्वेन्टी २० का दूसरा संस्करण था। पहला विश्वकप २००७ में खेला गया था जिसमें भारत को विजय मिली थी।  इसमें १२ टीमों ने भाग लिया था जिसमें ९ टीमें टेस्ट खेलती है। सभी मैच इंग्लैंड के ३ स्टेडियमों में खेले गए थे। 

## मैदान
सभी मैच निम्न मैदानों पर खेले गए है :-

### समूह
**समूह** ३१ अक्टूबर २००७ को घोषित कर दिए थे ये समूह २००७ आईसीसी विश्व ट्वेन्टी २० के आधार पर थे। 

;ग्रुप ए
*  (१)
*  (८)
*  (९)

;ग्रुप बी
*  (२)
*  (७)
*  (१०)

;ग्रुप सी
*  (३)
*  (६)
*  (११)

;ग्रुप डी
*  (४)
*  (५)
*  (१२)

## फिक्सर
:''सभी मैच ब्रिटिश समय के अनुसार (UTC+01) खेले गए थे। 
## ग्रुप ए

## ग्रुप बी

## ग्रुप सी

#### Group D

## सन्दर्भ

श्रेणी:आईसीसी पुरुष टी20 विश्व कप
श्रेणी:2007
श्रेणी:ट्वेन्टी - ट्वेन्टी विश्व कप
प्रादेशिक सेना

**प्रादेशिक सेना** (Territorial Army/TA) भारतीय सेना की एक ईकाई तथा सेवा है। इसके स्वयंसेवकों को प्रतिवर्ष कुछ दिनों का सैनिक प्रशिक्षण दिया जाता है ताकि आवशयकता पड़ने पर देश की रक्षा के लिये उनकी सेवायें ली जा सकें।

भारतीय संविधान सभा द्वारा सितंबर, १९४८ ई. में पारित प्रादेशिक सेना अधिनियम, १९४८, के अनुसार भारत में अक्टूबर, १९४९ ई. में प्रादेशिक सेना स्थापित हुई। इसका उद्देश्य संकटकाल में आंतरिक सुरक्षा क दायित्व लेना और आवश्यकता पड़ने पर नियमित सेना को यूनिट (दल) प्रदान करना तथा इस प्रकार नवयुवकों को देशसेवा का अवसर प्रदान करना है। सामान्य श्रमिक से लेकर सुयोग्य प्राविधिज्ञ तक भारत के सभी नागरिक, जो शरीर से समर्थ हों, इसमें भर्ती हो सकते हैं। आयुसीमाएँ १८ और ४२ वर्ष हैं, जो सेवानिवृत्त सेनिकों और प्राविधिज्ञ सिविलियनों के लिए शिथिल की जा सकती हैं।

## कार्य
प्रादेशिक सेना के कार्य निम्नलिखित हैं :

*(१) नियमित सेना को स्थैतिक (static) कर्तव्यों से मुक्त करना और आवश्यकता पड़ने पर सिविल प्रशासन की सहायता करना।

*(२) समुद्रतट की रक्षा और हवामार यूनिटों की व्यवस्था करना।

*(३) आवश्यकता होने पर नियमित सेना के लिए यूनिटों की व्यवस्था करना।

प्रादेशिक सेना के कार्मिकों को प्रशिक्षण की अवधि में और आह्वान करने पर, नियमित सेना के तदनुरूपी पद का वेतन और भत्ता दिया जाता है। असैनिक नियोक्ता को अनिवार्य रूप से प्रादेशिक सेना से, या उसके प्रशिक्षण से, निवृत्त सदस्य को सिविलियन पद पर पुन: नियुक्त करना आवश्यक होता है। प्रादेशिक सेना के कार्मिकों को कठिन परिश्रम और सराहनीय कार्यों में प्रोत्साहित करने के लिए भविष्य में राष्ट्रीय रक्षा सेना के सैनिक विभाग की यथार्थ रिक्तियों के प्रतिशत पद उनके लिए आरक्षित किए जाएँगे। राष्ट्रीय रक्षा सेना में सफलतापूर्वक प्रशिक्षण क्रम पूरा करने के बाद उन्हें सेना में नियमित कार्यभार दिया जा सकता है।

प्रादेशिक सेना में भर्ती पाए हुए व्यक्ति या अफसर के लिए भारत की सीमाओं के बाहर सैनिक सेवा करना, यदि केंद्रीय सरकार का व्यापक या विशिष्ट आदेश न हो, तो आवश्यक नहीं है।

## विभाग
प्रादेशिक सेना के अनेक विभाग हैं, जैसे कवचित कोर (armoured corps); तोपखाना कोर, जिसमें हवामार और तटरक्षा यूनिटें सम्मिलित हैं; इंजीनियर कोर, जिसमें बंदरगाह और रेलवे यूनिटें सम्मिलित हैं; संकेत कोर, जिसमें डाक तार कोर शामिल हैं; पैदल सेना; सेना सेवा कोर; सेना चिकित्सा कोर तथा विद्युत और यांत्रिक इंजीनियरी का कोर। प्रादेशिक सेना के यूनिट दो प्रकार के हैं : १. नागरिक और २. प्रांतीय। प्रांतीय यूनिटों में ग्रामीण अंचल के व्यक्ति भर्ती किए जाते हैं और दो या तीन महीने की अवधि का प्रशिक्षण प्राप्त करते हैं और दो या तीन महीने की अवधि का प्रशिक्षण प्राप्त करते हैं। नागरिक यूनिटों में बड़े नगरों के व्यक्तियों को भर्ती किया जाता है। इन्हें साप्ताहिक कवायद पद्धति से शाम के समय, रविवार तथा छुट्टियों में, एवं अधिक से अधिक चार दिनों के शिविरों के माध्यम से प्रशिक्षण दिया जाता है।

## बाहरी कड़ियाँ
* The official website of the Territorial Army in India
* Territorial Army (TA)
* Evolution of Territorial Army article in Sainik Samachar about Territorial Army evolution
* Territorial Army parade Video on YouTube
* Join Territorial Army (TA)
* Indian Territorial Army Recruitment 2015

श्रेणी:भारतीय सेना
पापस्वीकरण

ईसाई धर्म का मूलभूत विश्वास है कि ईसा मानव जाति को पाप से छुटकारा दिलाकर मुक्ति का मार्ग प्रशस्त करने के उद्देश्य से पृथ्वी पर आए थे। अपने स्वर्गारोहण के पूर्व उन्होंने अपने शिष्यों को अधिकार दिया कि बपतिस्मा द्वारा पश्चात्तापी विश्वासियों को उनके पापों से मुक्त कर दें लेकिन बपतिस्मा के बाद मनुष्य पाप कर सकता है, इसीलिये ईसा ने **पापस्वीकरण** (कनफेशन) का संस्कार भी निश्चित कर दिया, जिसके द्वारा पश्चात्तापी मनुष्य अपने पापों का परिहार कर सकता है। शताब्दियों तक समस्त ईसाइयों का यही विश्वास रहा है। इसका आधार बाइबिल में सुरक्षित ईसा का अपने शिष्यों के प्रति यह कथन है- *जिन लोगों के पाप तुम क्षमा करोगे वे अपने पापों से मुक्त हो जायँगे, जिन लोगों के पाप तुम नहीं क्षमा करोगे वे अपने पापों से बँधे रहेंगे* (संत योहन का सुसमाचार, २०, २१)।

ईसाई धर्म के प्रारंभ ही से पूजा के समय सामूहिक पापस्वीकरण के अतिरिक्त व्यक्तिगत पापस्वीकरण का उल्लेख मिलता है। पापी प्राय: बिशप के सामने अपना पाप स्वीकार करता था और उसे प्रायश्चित्त करने का अवसर दिया जाता था, उसे पूरा करने के बाद ही पापी के फिर यूखारिस्ट संस्कार ग्रहण करने की अनुमति दी जाती थी। किसी पुरोहित के सामने अकेले में निजी पापस्वीकरण की प्रथा चौथी शती के बाद ही धीरे धीरे प्रचलित होने लगी थी। सन् १२१५ में वर्ष भर में कम से कम एक बार पापस्वीकरण करने का नियम लागू कर दिया गया था। 

प्रोटेस्टैंट धर्म पापस्वीकरण को ईसा द्वारा नियम संस्कार नहीं मानता तथा नियमित रूप से निजी पापस्वीकरण करना अनावश्यक समझता है। रोमन काथलिक तथा प्राच्य चर्च समान रूप में पापस्वीकरण को ईसा द्वारा नियत किया हुआ संस्कार समझा हैं। पापस्वीकरण के लिये पापी की ओर से तीन बातों की अपेक्षा है- (१) पश्चात्ताप, (२) किसी पुरोहित के सामने अपने पापों स्वीकार करना, (३) पुरोहित द्वारा ठहराया हुआ प्रायश्चित्त का कार्य पूरा करना। पुरोहित पापों को सच्चा पश्चात्तापी जानकर उसे ईसा के नाम पर पाप से मुक्त कर देता है और बाद में किसी भी हालत में पापस्वीकरण द्वारा प्राप्त जानकारी को गुप्त रखने के लिये बाध्य होता है।

श्रेणी:ईसाई धर्म
बाचा ख़ान विश्वविद्यालय

**बाचा खान विश्वविद्यालय**() चरसद्दा, ख़ैबर पख़्तूनख़्वा पाकिस्तान में स्थित एक जन विश्वविद्यालय है। विश्वविद्यालय का नाम महान स्वतंत्रता सेनानी, भारत रत्न से सम्मानित व शांति समर्थक पश्तून कार्यकर्ता बाचा खान के नाम पर रखा गया था। पाकिस्तान को विश्व पटल पर सम्मानित राष्ट्र का दर्ज़ा दिलाने के लिये बाचा ख़ान का वैश्विक भाईचारे व शांति का संदेश इस विश्वविद्यालय का ध्येय है।

20 जनवरी 2016 को इस विश्वविद्यालय पर तहरीक-ए-तालिबान पाकिस्तान के आतंकवादियों ने आतंकी हमला कर दिया। इसमें कम-से-कम २५ लोगों की मृत्यु हो गयी। 

## इन्हें भी देखें
*अब्दुल वली खान विश्वविद्यालय
*स्वात का विश्वविद्यालय
*लाहौर विश्वविद्यालय
*पाकिस्तान के विश्वविद्यालय

## सन्दर्भ

श्रेणी:पाकिस्तान के विश्वविद्यालय
श्रेणी:ख़ैबर पख़्तूनख़्वा
पॉलीमेथिल मेथाक्रिलेट

**पॉलीमेथिल मेथाक्रिलेट** (Polymethyl methacrylate / PMMA) एक पारदर्शी थर्मोप्लास्टिक है। इसे एक्रेलिक ग्लास (acrylic glass) भी कहते हैं। प्लेक्सिग्लास (Plexiglas), एक्रीलाइट (Acrylite), ल्यूसाइट (Lucite), तथा पर्सपेक्स आदि इसके व्यापारिक नाम हैं। शीट के रूप में इसका उपयोग काँच के विकल्प के रूप में होता है। यह काँच से हल्का तथा विशरणरोधी (shatter-resistant) भी है। इसका कास्टिंग रेजिन के रूप में भी प्रयोग किया जा सकता है। इसके अलावा भी इसके अनेकों उपयोग हैं।

## सन्दर्भ

श्रेणी:बहुलक
श्रेणी:विज्ञान
चुंबकत्वमापी

right|thumb|300px|अमेरिकी जलसेना की सेवा में चुम्बकत्वमापी
right|thumb|300px|अन्तरिक्षयान पॉयनीयर १ और ११ में प्रयुक्त हीलियम वेक्टर चुम्बकत्वमापी (HVM)
right|thumb|300px|अक्षीय फ्लक्सगेट चुम्बकत्वमापी (एक अक्ष वाला)
**चुम्बकत्वमापी** (Magnetometer) मापक यन्त्र हैं जो दो सामान्य मापन कार्यों के लिये प्रयुक्त होते हैं-
*(१) चुम्बकीय पदार्थों के चुम्बकन ( magnetization) का मापन
*(२) अन्तरिक्ष के किसी बिन्दु पर चुम्बकीय क्षेत्र की तीव्रता (कुछ मामलों में चुम्बकीय क्षेत्र की दिशा भी)

## प्रकार
चुम्बकत्वमापी कई सिद्धान्तों पर कार्य करते हैं। इसके आधार पर कुछ प्रमुख प्रकार ये हैं-

(१) **प्रयोगशाला चुम्बकत्वमापी** (Laboratory magnetometers)
* स्क्विड (SQUID)
*Inductive pickup coils
* VSM (vibrating-sample magnetometer)
* Pulsed-field extraction magnetometry
* Torque magnetometry
* Faraday force magnetometry
* Optical magnetometry

(२) **सर्वेक्षण चुम्बकत्वमापी** (survey magnetometers)

(क) अदिश चुम्बकत्वमापी (Scalar magnetometers)
: Proton precession magnetometer
: Overhauser effect magnetometer
: Caesium vapour magnetometer
: Potassium vapour magnetometer
: Metastable helium-4 scalar magnetometer
: Applications

(ख) सदिश चुम्बकत्वमापी (Vector magnetometers)
: Rotating coil magnetometer
: Hall effect magnetometer
: Magnetoresistive devices
: Fluxgate magnetometer
: SQUID magnetometer
: Zero-field optically-pumped magnetometers

## इन्हें भी देखें
*हाल संसूचक (Hall sensor)

## सन्दर्भ

श्रेणी:मापक यंत्र
श्रेणी:चुम्बकत्व
किसा गौतमी

**किसा गौतमी** (संस्कृत : कृशा गौतमी ; पालि : किसा गौतमी), श्रावस्ती के एक धनवान व्यक्ति की पत्नी तथा भगवान बुद्ध की एक शिष्या थीं। इनके संबंध में यह कहा गया है कि उनके एक ही पुत्र था जिसे बाग में खेलते समय नाग ने डँस लिया। एक दिन जब वह मृत पुत्र के शव को लेकर शोकाकुल भटक रही थी तब किसी ने उससे कह दिया कि बुद्ध के पास जाओ, वह तुम्हारे पुत्र को जीवित कर देंगें। उसने पुत्र के शव को ले जाकर बुद्ध के चरणों में डाल दिया और जीवित कर देने की प्रार्थना की। सुनकर बुद्ध ने कहा- ठीक है, तुम किसी ऐसे घर से एक मुट्ठी सरसों ले आओ, जिसके यहाँ कभी कोई मरा न हो। मैं तुम्हारे पुत्र को जीवित कर दूँगा। गौतमी दिन भर नगर में भटकती रही पर उसे कोई ऐसा घर नहीं मिला जहाँ कभी कोई मरा न हो। निराश, वह बुद्ध के पास लौटकर आई। तब बुद्ध ने उसे उपदेश दिया कि मृत्यु के दुःख से सारा संसार पीड़ित है। जन्म-मृत्यु का चक्र निरन्तर चलता रहता है। पुत्र का शोक भूलकर धर्म की शरण में जा। वह सांसारिक मोह त्यागकर भिक्षुणी हो गई और आध्यात्मिक विकास कर अर्हत पद प्राप्त किया। शरीर से कृश होने के कारण लोग उसे 'किसा गौतमी' कहने लगे। 

धम्मपद का निम्नलिखित श्लोक किसा गौतमी की कथा से सम्बन्धित है-

: *यो च वस्ससतं जीवे, अपस्सं अमतं पदं ।
: *एकाहं जीवितं सेय्यो, पस्सतो अमतं पदं ॥ (सहस्सवग्ग, ११४)
: ''अर्थ : अमृत-पद (निर्वाण) को न देखने वाले (व्यक्ति) के सौ वर्ष के जीवन से अमृत-पद को देखने वाले (व्यक्ति) का एक दिन का जीवन श्रेयस्कर होता है।

## सन्दर्भ

श्रेणी:बौद्ध भिक्षु
श्रेणी:अर्हत
भिक्षुणी

right|thumb|300px|एक भिक्षुणी
बौद्ध धर्म में पूर्णतः दीक्षित मठवासियों स्त्रियों को **भिक्षुणी** (संस्कृत) या **भिख्क्खुनी** (पालि) कहते हैं। भिक्षु और भिक्षुणी विनय के अनुसार रहते हैं।
श्रेणी:धर्मगुरु
श्रेणी:बौद्ध धर्म
भिक्खु

[right|thumb|300px|[थाईलैण्ड में बौद्ध भिक्खु]]
बौद्ध सन्न्यासियों या गुरुओं को **भिक्षु** (संस्कृत) या **भिक्खु** (पालि) कहते हैं।

## विभिन्न भिक्खु

File:Young Indian Buddhist monk in Indian monastery.png|युवा भारतीय भिक्खु, बुद्ध के साथ भीमराव कि प्रतिमा
|बर्मी थेरवादी भिक्खु के साथ श्रीलंकन थेरवाद भिक्खु, श्रीलंका
File:Ajahn Outhai.jpg|लाओस में थेरवादी भिक्खु
File:Tianjin Chinese Buddhist Monk.jpeg|चीन में बौद्ध भिक्खु
File:心培和尚.JPG|ताइवान में भिक्खु
File:Hengsure.jpg|संयुक्त राज्य अमरिका में भिक्खु (चीनी बौद्ध धर्म)
File:Buddhist Monk in Drepung Monastery near Lhasa Tibet Luca Galuzzi 2006.jpg|तिब्बत में भिक्खु
File:Luang Prabang Takuhatsu ルアンパバーン 托鉢僧 DSCF6990.JPG|Luang Prabang में भिक्खु
File:Watpailom 07.jpg|थाईलैंड में भिक्खु



## इन्हें भी देखें
*भिक्षुणी
*उपासक और उपासिका
*भिक्षु
*बोधिधर्म बौद्धाचार्य

श्रेणी:बौद्ध धर्म
मुंगेली

**मुंगेली** (Mungeli) भारत के छत्तीसगढ़ राज्य के मुंगेली ज़िले में स्थित एक नगर है। यह उस ज़िले का मुख्यालय भी है। राष्ट्रीय राजमार्ग १३०ए यहाँ से गुज़रता है।

## इन्हें भी देखें
* मुंगेली ज़िला

## सन्दर्भ

श्रेणी:मुंगेली ज़िला
श्रेणी:छत्तीसगढ़ के नगर
श्रेणी:मुंगेली ज़िले के नगर
भूसमकालिक कक्षा

right|thumb|300px|इस एनिमेशन में किसी भूस्थिर कक्षा में चक्कर काट रहे उपग्रह की गति दर्शायी गयी है।
**भूसमकालिक कक्षा** ( या GSO) धरती के चारों ओर स्थित वह दीर्घवृत्ताकार कक्षा है जिसमें घूमने वाले पिण्ड (जैसे, कृत्रिम उपग्रह) का आवर्तकाल १ दिन (धरती के घूर्णन काल के बराबर = २३ घण्टा, ५६ मिनट, ४ सेकेण्ड) होता है। इस कक्षा का आवर्तकाल, धरती के घूर्णनकाल के ठीक बराबर रखने का परिणाम रह होता है कि धरती के सतह पर स्थित किसी प्रेक्षक या व्यक्ति को किसी दिन के किसी समय पर वह वस्तु आकाश में उसी स्थान पर दिखेगी जहाँ पिछले दिन उसी समय दिखी थी। यदि पूरे किसी दिन की बात करें (लगभग २४ घण्टे) तो आकाश में वस्तु अंग्रेजी के 8 जैसी आकृति बनाती है। संचार उपग्रहों को सामान्यता: इसी या करीब की कक्षा में रखा जाता है ताकि धरती पर मौजूद ऐंटीना का स्थान और दिशाकोण बार-बार बदलना ना पडे और वो आकाश की तरफ़ एक ही कोण पर स्थित हो। इस तरह से एंटीना की दिशा कक्षा में उपग्रह की स्थिति से एक बार मिला देने पर वह हमेशा उसके सम्पर्क में रहता है, क्योंकि धरती के साथ घूम रहे एंटीना को हर समय उपग्रह उसी स्थान पर मिलता है जहाँ वह एक दिन पहले था। इसका एक अच्छा और आसान उदाहरण है घरों की छतों पर लगा केबल टीवी के लिये डीटीएच एंटीना जो हमेशा एक ही दिशा में स्थित रहता है।

## कक्षीय विशेषताएँ
वृत्तीय पृथ्वी भू-समकालिक कक्षाओं की परिधि  है। पृथ्वी की सभी भू-समकालिक कक्षा चाहे गोल या अंडाकार की एक ही अर्द्ध-प्रमुख धुरी है। वास्तव में, समान अवधि की कक्षा हमेशा एक ही अर्द्ध-प्रमुख धुरी का हिस्सा होती है

:a=\sqrt[3]{\mu\left(\frac{P}{2\pi}\right)^2}

## इन्हें भी देखें
*भूस्थिर कक्षा

श्रेणी:उपग्रह
श्रेणी:पृथ्वी विज्ञान
श्रेणी:अंतरिक्ष विज्ञान
श्रेणी:पृथ्वी की कक्षाएँ
उत्पाद प्रबंधन

किसी एक उत्पाद या अनेक उत्पादों से सम्बन्धित आयोजन, पूर्वानुमान लगाना, उत्पादन, विपणन आदि क्रियाओं को समग्र रूप से **उत्पाद प्रबन्धन** (प्रोडक्ट मैनेजमेण्ट) कहते हैं। 

श्रेणी:प्रबन्धन
*
कुँजेला गांव

**बोल्ड टेक्स्ट****कुंजेला** राजस्थान के करौली ज़िले की नादौती तहसील का एक छोटा सा गांव है। इसका पुराना नाम कुंजगढ था। गाँव में मीणा आदिवासी जनजाति का बाहुल्य हैं। इसके अलावा बैरवा, कोली, धोबी, माली, वाल्मिक, महाजन, जैन, खाती, ब्राह्मण, मुस्लिम तेली व सक्का, जोगी, पूजारी, राणा, प्रजापत आदि जातियाँ निवास करती हैं। गाँव में ब्राह्मण, मीणा, बैरवा, जैन, खाती, योगी, शिक्षा में प्रगतिशील हैं, अन्य वर्ग भी शिक्षा के प्रति जागरूकता आई हैं। मीणा समाज में जागरूकता लाने का श्रेय स्व.श्री जौहरी लाल मीणा को जाता हैं। जिसकी गाँव में छतरी बनी हुई हैं। वहीं बैरवा जाति में श्री भरतलाल बैरवा रिटायर्ड तहसीलदार ने अपनी समाज में जागरूकता के लिए कई सामाजिक पहल की एवं शिक्षा के प्रति अलख जगाई हैं और बैरवा समाज, कुंजेला  में 2023 से मृत्यूभोज  पाबंदी भी इनके प्रयासों से संभव हुई हैं। गाँव में कुंजेला प्रगतिशील मंच, मित्र मंडली और बैरवा जन जागृति एवं विकास समिति, कुंजेला सक्रिय सामाजिक संगठन हैं। इनकी स्थापना का श्रेय क्रमशः श्री मोहनलाल मीणा, श्री जितेन्द्र मीणा व श्री अमरलाल मीणा, श्री अर्जुन सिंह बैरवा को जाता हैं। वर्तमान में सरपंच श्रीमति विजय लक्ष्मी मीना हैं जो तीसरी बार सरपंच हैं। गाँव में सरकारी उच्च माध्यमिक विद्यालय है जो नये कीर्तिमान बना रहा हैं इसका श्रेय प्रधानाचार्य श्री हंसराज मीना के कठिन प्रयासों को जाता हैं।  

श्रेणी:करौली
कुछ रंग प्यार के ऐसे भी

**कुछ रंग प्यार के ऐसे भी** एक लोकप्रीय भारतीय हिन्दी धारावाहिक है, जिसका प्रसारण सोनी पर 29 फरवरी 2016 से 2 नवम्बर 2017 तक हुआ। इस धारावाहिक के निर्माता यश पटनायक और ममता यश पटनायक हैं। इस शो के मुख्य भूमिका में नजर आते थे शहीर शेख, एरिका फर्नान्डिज और सुप्रिया पिलगांवकर।

## कहानी
देव एक बहुत बड़ा व्यापारी है, जो अपनी माँ ईश्वरी और तीन बहनों के साथ रहता है। देव आठ वर्ष की उम्र में ही अपने पिता को खो चुका होता है। उसकी माँ ईश्वरी अपने बच्चों को पालने हेतु बहुत से त्याग करती है। देव अपनी माँ के खुशी के लिए कुछ भी करने को तत्पर रहता है। देव अपनी माँ की घर में देख रेख के लिए सोनाक्षी को रखता है। बाद में दोनों एक दूसरे से प्यार करने लगते हैं। जब उन दोनों के प्यार के बारे में ईश्वरी को पता चलता है तो वो यकीन नहीं कर पाती कि उसका बेटा उससे बातें छुपाने लगा है। देव को अपने मामा से पता चलता है कि उसकी माँ को उसके प्यार के बारे में पता है। वो अपनी माँ से सोनाक्षी के बारे में बात करता है और उसकी माँ मान जाती है।

देव को सोनाक्षी के प्यार में पागल हुए फिरते देख उसकी माँ अवसाद (डिप्रेशन) में चले जाती है। जब देव को पता चलता है कि उसके माँ की उदासी की वजह सोनाक्षी है तो वो उसके साथ रिश्ता तोड़ देता है। इस तरह से रिश्ता तोड़ देने से सोनाक्षी दुःखी हो जाती है और जल्द से जल्द किसी से भी शादी करने के पीछे पड़ जाती है। सोनाक्षी के इस फैसले से देव की हालत खराब होने लगती है और मजबूरी में ईश्वरी को सोनाक्षी को वापस लाने के लिए कहना पड़ता है। इसके बाद उन दोनों की शादी हो जाती है और शादी के बाद देव की मामी उर्फ गरीब की बेटी अपना रंग दिखाना शुरू कर देती है और परिवार वालों के बीच आग लगाने का काम शुरू कर देती है। जिससे दीक्षित और बोस परिवार वालों के बीच इतना तनाव बढ़ जाता है कि देव और सोनाक्षी अलग हो जाते हैं और सोनाक्षी दिल्ली से बाहर चले जाती है।

;सात साल बाद
सोनाक्षी अपने काम से कोलकाता से दिल्ली आती है और वो अपनी 6 साल की बेटी, सुहाना को बताती है कि उसके पिता भी दिल्ली में रहते हैं। देव और सोनाक्षी दिल्ली में एक पुरस्कार समारोह में मिलते हैं। देव को जल्द ही एहसास हो जाता है कि सुहाना उसकी ही बेटी है और कई कोशिशों के बाद वो देव को अपना लेती है। बाद में ईश्वरी भी सोनाक्षी को पसंद करने लगती है और वो दोनों फिर से एक हो जाते हैं। देव और सोनाक्षी का शुभ नाम का एक बच्चा भी होता है।

;6 माह बाद
देव और सोनाक्षी न तो अच्छी तरह बच्चों को संभाल पा रहे हैं और न तो ठीक से अपना अपना काम कर पा रहे हैं। बच्चों की चिंता कर रही ईश्वरी, सोनाक्षी से कहती है कि वो अपनी नौकरी छोड़ कर शुभ और सुहाना की देख रेख करे। देव को सोनाक्षी का अपने काम के लिए प्यार का पता होता है और वो सोनाक्षी को अपना काम जारी रखने को कहता है और खुद काम छोड़ कर घर संभालने बैठ जाता है। कहानी के अंत में शुभ अपने माता-पिता का नाम लेने लगता है और इसी के साथ कहानी समाप्त हो जाती है।

## कलाकार
* शहीर शेख - देवरथ दीक्षित
* एरिका फर्नान्डिज - डॉ॰ सोनाक्षी बोस
*सुप्रिया पिलगांवकर  - ईश्वरी दीक्षित
*जगत राँव - विजय बोस
*मून बेनर्जी - आशा बोस
* मुश्ताक खान - वलदेव
* अल्का मोघा - राधाराणी 
*वैैैभव सिंह - विक्कि
*प्रेरणा पनवर - एलिना
* आशिका भाटिया - निक्की
* अंकिता बहुगुणा - रिया
* चेष्ठा भगत - नेहा
* जिया खान - बाल कलाकार
* पवन चोपड़ा - नताशा के पिता
* रूप दुर्गपाल - नताशा गुजराल
* हेमन्त चौधरी - डॉ॰ सिन्हा

## सन्दर्भ

## बाहरी कड़ियाँ
* आधिकारिक जालस्थल
*
मुख्य क्वांटम संख्या

क्वाण्टम यांत्रिकी में **मुख्य क्वांटम संख्या** (principal quantum number / संकेत **n**) इलेक्ट्रान की प्रावस्था को अभिव्यक्त करने वाली चार क्वाण्टम संख्याओं में से एक है। यह संख्या सदा एक पूर्ण संख्या होती है (1, 2, 3...)। **n** का मान अधिक होने का अर्थ है कि इलेक्ट्रान की स्थितिज ऊर्जा अधिक है (इलेक्ट्रान, नाभिक से कम बल द्वारा बंधा हुआ है।)। यह क्वाण्टम संख्या, इलेक्ट्रॉन की कक्षा की औसत त्रिज्या का भी सूचक है।

**[[मुख्य क्वांटम संख्या]]**

वह क्वांटम संख्या जो इलेक्ट्रान के कोश को व्यक्त करता है मुख्य क्वांटम संख्या कहलाती है।, इसे (n) से निरुपित करते हैं।

श्रेणी:परमाणु संरचना
मंदाकिनी की आवाज़

**मंदाकिनी की आवाज़** एक स्थानीय सामुदायिक रेडियो स्टेशन है जो उत्तराखंड के 200 गाँवों में प्रसारित होता है। यह उत्तराखंड का पहला कम्युनिटी रेडियो है। 

## इतिहास

## कार्यक्रम

## सन्दर्भ

श्रेणी:सामुदायिक रेडियो
श्रेणी:उत्तराखण्ड
अपघर्षी कर्तन

right|thumb|300px|घूमता हुआ ग्राइंडर
right|thumb|250px|अपघर्षण से पदार्थ का कटना
**ग्राइण्डिंग** (Grinding) या पेषण एक अपघर्षक मशीनिंग प्रक्रिया (abrasive machining process) है जो काटने के लिये शीण चक्र (grinding wheel) का उपयोग करती है।

**घर्षक** या **ग्राइण्डर** लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। ये घर्षक प्राकृतिक तथा बनावटी पदार्थों को मिलाकर बनाया जाता है। कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर आदि प्राकृतिक घर्षक हैं, जिनका उपयोग पेषण पत्थर (सिलवट्ट / ग्राइन्डिंग स्लैब) और शाणचक्रों (grinding wheels) के बनाने में होता है। दूसरे प्राकृतिक घर्षक भी हैं, जो इतने लाभदायक और अधिक उपयोगी नहीं हैं।

बनावटी घर्षकों में कारबोरंडम (carborundum), पिसा हुआ लोहा तथा इस्पात हैं। कारबोरंडम, कार्बन तथा कुरुबिंद को मिलाकर बनता है। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर घर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।

इन प्राकृतिक तथा बनावटी घर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।

रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।

घर्षक की संरचना पर ध्यान देना जरुरी है। संरचना से मतलब घर्षक के कणों की एक दूसरे से दूरी से है। दूर-दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।

घर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के घर्षक से अच्छी कटती हैं और इसी प्रकार ये घर्षक प्रमार्जन के लिय भी ठीक होते हैं। मोटे कण के घर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।
center|thumb|450px|विभिन्न प्रकार के अपघर्षण कार्य

श्रेणी:मशीनिंग
रफ़ीक़ शादानी

**रफ़ीक़ शादानी** एक भारतीय कवि थे जो अवधी, हिन्दी व उर्दु भाषाओं में लिखते थे। वे अपने व्यंग्य और कटूपहास के लिये जाने जाते हैं। मध्य उत्तर प्रदेश की लोक-बोली का प्रयोग करने वाले रफ़ीक़ शादानी अपने राजनैतिक व्यंगय के लिये भी जाने जाते हैं। उन्होने व्यंग्य की १३ पुस्तकें लिखी।

## जीवनी
रफ़ीक़ शादानी का परिवार उत्तर प्रदेश के फैज़ाबाद ज़िले के मुमताज़नगर गाँव से था, लेकिन उनके पिता, इमामुद्दीन बर्मा में तम्बाकू, तेल व इत्र के व्यापारी थे। मार्च १९३४ में रफ़ीक़ शादानी का जन्म बर्मा में ही हुआ। १९६२ के बाद उन्होने अपनी व्यंग्य शायरी मुशायरों में पढ़नी आरम्भ करी। बहराइच में हुई वाहन दुर्घटना में ९ फ़रवरी २०१० में उनक देहांत हो गया।

## बाहरी कड़ीयाँ
* उल्लु हो, यू-ट्यूब पर रफ़ीक़ शादानी एक मुशायरे में (अवधी-हिन्दी में)
* कुपंथी औलाद, यू-ट्यूब पर रफ़ीक़ शादानी एक और रचना पढ़ते हुए (अवधी-हिन्दी में)

## सन्दर्भ

श्रेणी:भारतीय कवि
श्रेणी:अवधी
हिस्पर मुज़ताग़

**हिस्पर मुज़ताग़** (Hispar Muztagh) काराकोरम पर्वत शृंखला की एक उपशृंखला है। यह पाक-अधिकृत कश्मीर के गिलगित-बल्तिस्तान खंड के गोजल क्षेत्र में स्थित है। इसके उत्तर में शिमशाल घाटी, दक्षिण में हिस्पर हिमानी (ग्लेशियर) और पश्चिम में हुन्ज़ा घाटी है। बाल्तोरो मुज़ताग़ के बाद यह काराकोरम पर्वतों की दूसरी सबसे ऊँची शृंखला है। हिस्पर मुज़ताग़ का सबसे लम्बा पहाड़ ७,८८५ मीटर (२५,८६९ फ़ुट) ऊँचा 'दिस्तग़िल सर' नामक पर्वत है। उइग़ुर भाषा में 'मुज़' (बर्फ़) और 'ताग़' (पर्वत) जोड़कर बने शब्द का अर्थ बर्फ़ीला-पर्वत होता है।

## हिस्पर के कुछ प्रमुख शिखर
}
|align=right|2,525
|के२
|align=middle|1960
|-
|खुनयंग छिश(Khunyang Chhish)
|align=right|7,823
|align=right|25,666
|
|align=right|1,765
|दिस्तग़िल सर
|align=middle|1971
|-
|कनजुत सर(Kanjut Sar)
|align=right|7,760
|align=right|25,558
|
|align=right|1,690
|खुनयंग छिश
|align=middle|1959
|-
|त्रिवोर(Trivor)
|align=right|7,577
|align=right|24,859
|
|align=right|1,000
|दिस्तग़िल सर
|align=middle|1960
|-
|पुमरी छिश(Pumari Chhish)
|align=right|7,492
|align=right|24,580
|
|align=right|884
|खुनयंग छिश
|align=middle|1979
|-
|युकशिन गर्दन सर(Yukshin Gardan Sar)
|align=right|7,469
|align=right|24,505
|
|align=right|1,313
|पुमारी छिश
|align=middle|1984
|-
|मोमहिल सर(Momhil Sar)
|align=right|7,414
|align=right|24,324
|
|align=right|990
|त्रिवोर
|align=middle|1964
|-
|यज़ग़िल गुम्बद दक्षिणी (Yazghil Dome South)
|align=right|7,324
|align=right|24,029
|
|align=right|(Yutmaru Sar)
|align=right|7,283
|align=right|23,894
|
|align=right|620
|युकशिन गर्दन सर
|align=middle|1980
|-
|लुपग़र सर (Lupghar Sar)
|align=right|7,200
|align=right|23,622
|
|align=right|730
|मोमहिल सर
|align=middle|1979
|-
|बुलारुंग सर (Bularung Sar)
|align=right|7,200
|align=right|23,622
|
|align=right|<500
|त्रिवोर
|align=middle|अज्ञात
|}

## इन्हें भी देखें
* गोजल
* बाल्तोरो मुज़ताग़
* काराकोरम
* हिस्पर हिमनद

## सन्दर्भ

श्रेणी:काराकोरम
श्रेणी:एशिया के पर्वत
श्रेणी:गिलगित-बल्तिस्तान की पर्वतमालाएँ
एमरी

right|thumb|300px|नैक्सोस (ग्रीस) से प्राप्त एमरी
right|thumb|300px|नैक्सोस (ग्रीस) से प्राप्त एमरी शैल का एक टुकड़ा
**एमरी** (Emery या corundite) एक गहरे रंग की दानेदार शैल है जिससे अपघर्षक चूर्ण (abrasive powder) बनाया जाता है। इसका नाम नैक्सोस द्वीप के केप एमरी (Cape Emeri) पर पड़ा है जहाँ सबसे पहले इस तरह की शैल प्राप्त हुई थी। इस शैल में मुख्यतः खनिज कोरण्डम (अलुमिनियम आक्साइड) होता है। 

## सन्दर्भ

श्रेणी:शैलें